اؤزبکیستان میانمار حکومتینی آراکان موسلمان‌لارینا قارشی آرتان شدتی دایاندیرماغا چاغیردی.
اؤزبکیستان خاریجی ایشلر ناظیرلیگین‌دن ائدیلن شرحده، میانمارداکی وضعیتین، خصوصیله آراکان‌لی موسلمان‌لارا قارشی آرتان شدت حادثه‌لری‌نین اؤزبکیستاندا ناراحات‌لیق اویاندیردیغی بیلدیریلیب.
اینسان حاق‌لاری بیاننامه‌سی و بیرلشمیش میللت‌لرده (بمت) گؤستریلن پرینسیپ‌لر ایله ایسلام امکداش‌لیق تشکیلاتی مقصد و وظیفه‌لرینه اساس‌لانا‌راق اؤزبکیستانین، شدتین هر جور شکلینی قینادیغی ایفاده ائدیلن شرحده، "میانمار حکومتینی، گوناه‌سیز موسلمان‌لارا قارشی شدت حادثه‌لرینه سون وئریلمه‌سی، شدت پروبلمی یالنیز باریش یول‌لاری ایله حلّ ائتمک اوچون بوتون لازیمی تدبیرلری گؤتورمک‌دیر ". ایفاده‌سی ایستیفاده ائدیلدی.
بیاناتدا دئییلیر کی، اؤزبکیستان حکومتی آراکان سیغینا‌جاق آختاران شخص‌لرین احتیاج‌لاری اوچون اینسانی یاردیم گؤندرمک باره‌ده قرار قبول ائدیب.
میانمار اوردوسو، 25 آوقوست‌دان بو یانا سیلاح‌لی میلیتان‌لارلا دؤیوشمه سببیله آراکانداکی سیویل‌لارا ایستیقامت‌لی سالدیری‌لاردا مین‌لرله موسلمان اؤلدو. میانمار حکومتی بؤلگه‌یه گیریش و چیخیشا ایجازه وئرمدیگی اوچون اؤلدورولن سیویل ساییسی‌نین تام اولا‌راق تعیین ائدیله بیلمز.
سالدیری اثناسیندا اوردودان و بودیست میلتچی‌لرین‌دن 150-دن چوخ کند یاندیریلدی. اون مین‌لرله آراکانلی موسلمان‌لاری هله ده امنیت سببیله بؤلگه‌دن اوزاقلاشماغا چالیشیرلار. میانماردان قاچان سیویل‌لر داغ‌لیق بؤلگه‌لردن، ناف چایی و دنیزدن بنگلادشه گئده‌جک‌لر.
